title: A Bizottság (EU) 2015/462 végrehajtási rendelete ( 2015. március 19. ) a 2009/138/EK európai parlamenti és tanácsi rendeletnek megfelelően a különleges célú gazdasági egységek létrehozásának felügyeleti jóváhagyására, a felügyeleti hatóságok között a különleges célú gazdasági egységek tekintetében folytatott együttműködéssel és információcserével kapcsolatos eljárásokra, valamint a különleges célú gazdasági egységek általi adatszolgáltatás formátumának és tábláinak meghatározására vonatkozó végrehajtás-technikai standardok megállapításáról  EGT-vonatkozású szöveg

text:
               20.3.2015

               HU

               Az Európai Unió Hivatalos Lapja

               L 76/23

         A BIZOTTSÁG (EU) 2015/462 VÉGREHAJTÁSI RENDELETE
   (2015. március 19.)
   a 2009/138/EK európai parlamenti és tanácsi rendeletnek megfelelően a különleges célú gazdasági egységek létrehozásának felügyeleti jóváhagyására, a felügyeleti hatóságok között a különleges célú gazdasági egységek tekintetében folytatott együttműködéssel és információcserével kapcsolatos eljárásokra, valamint a különleges célú gazdasági egységek általi adatszolgáltatás formátumának és tábláinak meghatározására vonatkozó végrehajtás-technikai standardok megállapításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biztosítási és viszontbiztosítási üzleti tevékenység megkezdéséről és gyakorlásáról szóló, 2009. november 25-i 2009/138/EK európai parlamenti és tanácsi irányelvre (1) (Szolvencia II) és különösen annak 211. cikke (2) bekezdésének a) pontjára és 211. cikke (2) bekezdésének b) pontjára,
   mivel:

               (1)

               A biztosítóktól vagy viszontbiztosítóktól való kockázatátvállalást megelőzően a különleges célú gazdasági egységek létrehozásához felügyeleti jóváhagyásra van szükség. Az e jóváhagyás megadása és visszavonása esetén teljesítendő feltételeket és eljárásokat, köztük a dokumentációra vonatkozó előírásokat a 2009/138/EK irányelv szabályozza, és azokat indokolt ezzel a rendelettel kiegészíteni.

               (2)

               Ha a különleges célú gazdasági egység egynél több biztosítótól vagy viszontbiztosítótól vállal át kockázatot, a különleges célú gazdasági egységnek rendelkeznie kell az összesített legnagyobb kockázati kitettségét elérő vagy meghaladó eszközökkel, minden egyes szerződéses kötelezettséget figyelembe véve. A felügyeleti jóváhagyás megadása során a felügyeleti hatóságnak értékelnie kell e kötelezettség teljesülését, és figyelembe vesz minden egyes szerződéses megállapodást és kockázatátadást.

               (3)

               Fontos meghatározni a felügyeleti hatóságok közötti együttműködés és információcsere eljárásait arra az esetre, amikor a különleges célú gazdasági egység olyan tagállamban rendelkezik székhellyel, amely eltér annak a biztosítónak vagy viszontbiztosítónak a székhelye szerinti tagállamtól, amelytől kockázatot vállal át. Az említett felügyeleti hatóságok közötti együttműködés és információcsere különösen fontos a különleges célú gazdasági egység felügyeleti jóváhagyásának folyamata során. Ugyanígy, ha olyan lényeges változás következik be, amely potenciálisan befolyásolja a különleges célú gazdasági egység általi, a 2009/138/EK irányelv 211. cikkében foglalt követelményeknek való megfelelést, valamint ha az engedélyt visszavonják vagy érvényessége megszűnik, a hatékony és eredményes felügyelet biztosítása érdekében szintén szükség van az említett felügyeleti hatóságok közötti együttműködésre és információcserére.

               (4)

               Az (EU) 2015/35 felhatalmazáson alapuló bizottsági rendelet (2) 325. cikkében meghatározott felügyeleti jelentéstételi követelmények lehetővé teszik a különleges célú gazdasági egységek felügyeleti hatóságai számára a vonatkozó követelményeknek való folyamatos megfelelés értékelését. Az említett követelményeket célszerű az ebben a rendeletben meghatározott táblákkal és formátumokkal kiegészíteni.

               (5)

               A meghatározandó megfelelő technikai szabályok egyértelműbb értelmezése érdekében szükséges meghatározni a többmegállapodásos különleges célú gazdasági egység fogalmát.

               (6)

               Ez a rendelet az Európai Biztosítás- és Foglalkoztatóinyugdíj-hatóság (EIOPA) által a Bizottságnak benyújtott végrehajtás-technikai standardtervezeteken alapul.

               (7)

               Az EIOPA nyilvános konzultációt folytatott az e rendelet alapját képező végrehajtás-technikai standardtervezetekről, elemezte az azzal összefüggésben felmerülő lehetséges költségeket és hasznot, továbbá kikérte az 1094/2010/EU európai parlamenti és tanácsi rendelet (3) 37. cikkével összhangban létrehozott biztosítási és viszontbiztosítási érdekképviseleti csoport véleményét.

               (8)

               A 2009/138/EK irányelv 308a. cikkében meghatározott, 2015. április 1-jén kezdődő bevezetési időszakban a felügyeleti rendszerrel kapcsolatos jogbiztonság javítása érdekében biztosítani kell, hogy e rendelet a lehető leghamarabb, az Európai Unió Hivatalos Lapjában való kihirdetés napját követő napon hatályba lépjen,

         ELFOGADTA EZT A RENDELETET:
   1. cikk
   Tárgy
   Ez a rendelet meghatározza:

               a)

               a különleges célú gazdasági egység létrehozására vonatkozó felügyeleti jóváhagyás megadása és visszavonása során követendő eljárásokat;

               b)

               a különleges célú gazdasági egység székhelye szerinti tagállam felügyeleti hatósága és a kockázatot átadó biztosító vagy viszontbiztosító székhelye szerinti tagállam felügyeleti hatósága közötti együttműködés és információcsere során követendő eljárásokat;

               c)

               a különleges célú gazdasági egység általi éves adatszolgáltatás céljából használandó formátumokat és táblákat.

         2. cikk
   Fogalommeghatározás
   E rendelet alkalmazásában „többmegállapodásos különleges célú gazdasági egység”: olyan különleges célú gazdasági egység, amely egy vagy több biztosítótól vagy viszontbiztosítótól egynél több különálló szerződéses megállapodás keretében vállal át kockázatot.
   3. cikk
   A különleges célú gazdasági egység létrehozásának felügyeleti jóváhagyása
   A különleges célú gazdasági egység engedélyt kér a tagállam felügyeleti hatóságától arra, hogy központi irodáját az adott tagállam területén létrehozhassa.
   4. cikk
   A felügyeleti hatóság határozata
   (1)   Azon tagállam felügyeleti hatósága, amelyben a különleges célú gazdasági egység székhellyel rendelkezik vagy székhelyet kíván létesíteni, az engedély iránti kérelem kézhezvételétől számított hat hónapon belül határoz a kérelemről.
   (2)   A felügyeleti jóváhagyás megadásáról szóló határozatában a felügyeleti hatóság felsorolja a tevékenységeket, amelyekre a különleges célú gazdasági egység engedélyt kapott, és adott esetben a tevékenységekhez kapcsolódó feltételeket.
   (3)   Az engedélykérelmet elutasító határozathoz csatolni kell annak részletes indoklását, és a felügyeleti hatóságnak erről értesítenie kell a kérelmezőt.
   5. cikk
   Bizonyítási és dokumentációs követelmények
   A létrehozás felügyeleti jóváhagyásának kérelmezése során a különleges célú gazdasági egységnek a kérelméhez csatolt igazoló dokumentumokkal bizonyítania kell, hogy az (EU) 2015/35 felhatalmazáson alapuló rendelet 318–324., valamint 326. és 327. cikkében meghatározott követelmények teljesülnek, és hogy a különleges célú gazdasági egység teljesíteni tudja az (EU) 2015/35 felhatalmazáson alapuló rendelet 325. cikkének követelményeit. Az engedélykérelem benyújtása során a kérelmező legalább az I. mellékletben meghatározott igazoló dokumentumokat csatolja. A dokumentációnak ki kell terjednie a különleges célú gazdasági egység szerkezetére, a vállalandó kockázatra és a különleges célú gazdasági egység finanszírozására.
   6. cikk
   Az engedély visszavonása
   (1)   A különleges célú gazdasági egység létrehozását jóváhagyó felügyeleti hatóság visszavonhatja az adott különleges célú gazdasági egység engedélyét, ha:

               a)

               a különleges célú gazdasági egység már nem teljesíti azokat az eredeti feltételeket, amelyek alapján az adott különleges célú gazdasági egység létrehozásához a jóváhagyást megadták;

               b)

               a különleges célú gazdasági egység súlyosan megsérti a rá vonatkozó rendelkezésekből eredő kötelezettségeit.

         (2)   Az (1) bekezdés b) pontjában említett esetben a felügyeleti hatóság akkor tekinti úgy, hogy a különleges célú gazdasági egység súlyos mulasztást követett el, ha nem felel meg a teljes körű finanszírozottság követelményének, és a felügyeleti hatóság úgy véli, hogy a különleges célú gazdasági egység nem tudja ésszerű időn belül helyreállítani a megfelelést.
   (3)   Az engedély visszavonására vonatkozó bármely határozatot részletes indokolással kell ellátni, és azt a különleges célú gazdasági egységgel haladéktalanul közölni kell.
   7. cikk
   Többmegállapodásos különleges célú gazdasági egységek
   (1)   A többmegállapodásos különleges célú gazdasági egység létrehozására irányuló felügyeleti jóváhagyás kérelmezése során a kérelmezőnek a felügyeleti hatósága számára azt is hitelt érdemlően bizonyítania kell, hogy fizetőképességét nem érintheti kedvezőtlenül a kockázatot átadó egyik biztosító vagy viszontbiztosító felszámolási eljárása sem, és hogy a többmegállapodásos különleges célú gazdasági egység mindenkor teljesíteni tudja a szavatolótőke-megfelelésre vonatkozó követelményt.
   (2)   Annak igazolása során, hogy a többmegállapodásos különleges célú gazdasági egység fizetőképességét nem érintheti kedvezőtlenül a kockázatot átadó egyik biztosító vagy viszontbiztosító felszámolási eljárása sem, a többmegállapodásos különleges célú gazdasági egység elegendő bizonyítékot szolgáltat ahhoz, hogy felügyeleti hatósága értékelni tudja a többmegállapodásos különleges célú gazdasági egység átfogó összesített legnagyobb kockázati kitettségét, és a valamely biztosítótól vagy viszontbiztosítótól történő kockázatátadáshoz kapcsolódó minden egyes szerződéses megállapodás összesített legnagyobb kockázati kitettségét.
   (3)   A többmegállapodásos különleges célú gazdasági egység létrehozására irányuló felügyeleti jóváhagyás kérelmezése során a kérelmezőnek kielégítő mértékben bizonyítania kell, hogy teljesíti az (EU) 2015/35 felhatalmazáson alapuló rendelet 319–321., és 326. cikkében meghatározott feltételeket, figyelembe véve minden egyes szerződéses megállapodást annak meghatározása céljából, hogy a többmegállapodásos különleges célú gazdasági egység megfelel-e a szavatolótőke-megfelelésre vonatkozó követelményeknek.
   (4)   Ha a kérelmező nem képes az (1)–(3) bekezdés előírásaival összhangban elegendő bizonyítékot benyújtani, a felügyeleti hatóság elutasítja a többmegállapodásos különleges célú gazdasági egység létrehozása iránti kérelmet.
   8. cikk
   A felügyeleti hatóságok közötti folyamatos együttműködés
   (1)   Ha a biztosítótól vagy viszontbiztosítótól kockázatot átvállaló különleges célú gazdasági egység olyan tagállamban rendelkezik székhellyel, amely nem az a tagállam, amelyben a biztosítót vagy viszontbiztosítót engedélyezték, az érintett felügyeleti hatóságok folyamatos jelleggel együttműködnek.
   (2)   A felügyeleti hatóságok kicserélik a felügyeleti feladatok gyakorlása szempontjából lényeges információkat, többek között a különleges célú gazdasági egységgel szemben vagy a kockázatot átadó biztosítóval vagy viszontbiztosítóval szemben tervezett felügyeleti intézkedésekre vonatkozó információkat, ha ez befolyásolhatja az adott különleges célú gazdasági egység, vagy a kockázatot átadó biztosító vagy viszontbiztosító felügyeletét. Ilyen körülmények között a felügyeleti hatóságok haladéktalanul tájékoztatják egymást.
   9. cikk
   Az engedély megadását megelőző konzultáció
   Az engedély megadását megelőzően a felügyeleti hatóság, amelynél a különleges célú gazdasági egység létrehozására vonatkozó felügyeleti jóváhagyást kérelmezik, konzultál azon tagállam felügyeleti hatóságával, amelyben a kockázatot átadó biztosító vagy viszontbiztosító székhellyel rendelkezik.
   10. cikk
   A változásokra vonatkozó tájékoztatás
   A különleges célú gazdasági egység felügyeleti hatósága haladéktalanul közöl az adott különleges célú gazdasági egységnek kockázatot átadó biztosító vagy viszontbiztosító felügyeleti hatóságával minden lényeges információt, amelyről a különleges célú gazdasági egység az (EU) 2015/35 felhatalmazáson alapuló rendelet 325. cikke (5) bekezdése szerint értesítette, és amely olyan változáshoz kapcsolódik, amely befolyásolhatja a különleges célú gazdasági egységnek az (EU) 2015/35 felhatalmazáson alapuló rendelet 318–324. cikkében, valamint 326. és 327. cikkében meghatározott követelményeknek való megfelelését. A felügyeleti hatóság haladéktalanul tájékoztatást ad arról, ha a különleges célú gazdasági egység megsérti a szavatolótőke-megfelelésre vonatkozó követelményeket.
   11. cikk
   Az engedély visszavonására vonatkozó tájékoztatás
   A különleges célú gazdasági egység engedélyének visszavonása esetén az adott különleges célú gazdasági egység felügyeleti hatósága haladéktalanul értesíti erről az adott különleges célú gazdasági egységnek kockázatot átadó biztosító vagy viszontbiztosító felügyeleti hatóságát.
   12. cikk
   Az éves jelentés megosztása
   A különleges célú gazdasági egység felügyeleti hatósága a különleges célú gazdasági egységnek az (EU) 2015/35 felhatalmazáson alapuló rendelet 325. cikkének (3) és (4) bekezdése alapján benyújtott éves jelentését haladéktalanul megosztja az adott különleges célú gazdasági egységnek kockázatot átadó biztosító vagy viszontbiztosító felügyeleti hatóságával. Többmegállapodásos különleges célú gazdasági egység esetében a többmegállapodásos különleges célú gazdasági egység felügyeleti hatósága a jelentés kizárólag azon részeit oszthatja meg a felügyeleti hatóságokkal, amelyek az adott felügyeleti hatóságok tagállamában székhellyel rendelkező biztosítóhoz vagy viszontbiztosítóhoz kapcsolódnak.
   13. cikk
   Az éves jelentés számszerű tartalma
   A különleges célú gazdasági egység az (EU) 2015/35 felhatalmazáson alapuló rendelet 325. cikkével összhangban évente számszerű információt nyújt be felügyeleti hatóságának a II. mellékletben meghatározott formátumok és táblák szerint, és a III. mellékletben foglalt előírásoknak megfelelően, mely információ a következőket tartalmazza:

               a)

               a jelentés tartalma a II. melléklet SPV.01.01 táblájában meghatározottak szerint, a III. melléklet SPV.01.01 táblára vonatkozó előírásainak megfelelően;

               b)

               a különleges célú gazdasági egységre vonatkozó alapvető információk a II. melléklet SPV.01.02 táblájában meghatározottak szerint, a III. melléklet SPV.01.02 táblára vonatkozó előírásainak megfelelően;

               c)

               a különleges célú gazdasági egység mérlegadatai, megkülönböztetve az eszközök, kötelezettségek és sajáttőke-elemek lényeges kategóriáit, beleértve a kibocsátott hitelviszonyt megtestesítő értékpapírt vagy más finanszírozási mechanizmust, a II. melléklet SPV.02.01 táblájában meghatározottak szerint, a III. melléklet SPV.02.01 táblára vonatkozó előírásainak megfelelően;

               d)

               a különleges célú gazdasági egység mérlegen kívüli adatai a II. melléklet SPV.02.02 táblájában meghatározottak szerint, a III. melléklet SPV.02.02 táblára vonatkozó előírásainak megfelelően;

               e)

               a biztosítótól vagy viszontbiztosítótól történő kockázatátadáshoz kapcsolódó minden egyes szerződéses megállapodás tekintetében a vállalt kockázat, a II. melléklet SPV.03.01 táblájában meghatározottak szerint, a III. melléklet SPV.03.01 táblára vonatkozó előírásainak megfelelően;

               f)

               a biztosítótól vagy viszontbiztosítótól történő kockázatátadáshoz kapcsolódó minden egyes szerződéses megállapodás tekintetében a kibocsátott hitelviszonyt megtestesítő értékpapírok vagy más finanszírozási mechanizmusok felsorolása, a II. melléklet SPV.03.02 táblájában meghatározottak szerint, a III. melléklet SPV.03.02 táblára vonatkozó előírásainak megfelelően.

         14. cikk
   Az éves jelentés szöveges tartalma
   A különleges célú gazdasági egység az (EU) 2015/35 felhatalmazáson alapuló rendelet 325. cikkével összhangban évente szöveges információt nyújt be felügyeleti hatóságának a következőkre kiterjedően:

               a)

               az eszközök értékeléséhez alkalmazott alap, módszerek és feltevések megfelelő leírása;

               b)

               az összesített legnagyobb kockázati kitettség meghatározására használt alap, módszerek és feltevések megfelelő leírása;

               c)

               a különleges célú gazdasági egység, a biztosító vagy viszontbiztosító és a hitelviszonyt megtestesítő értékpapír vagy finanszírozási mechanizmus szolgáltatói közötti érdekütközés részletei;

               d)

               az utolsó jelentéstételi időszakban a különleges célú gazdasági egység által kötött jelentős ügyletek részletei;

               e)

               annak bizonyítására vonatkozó információ, hogy a különleges célú gazdasági egység továbbra is teljes körűen finanszírozott, többek között:

                           i.

                           a különleges célú gazdasági egység által vállalt kockázatok, köztük a likviditási kockázatok és a számszerűsíthető kockázatok;

                           ii.

                           információ a kibocsátott adósságinstrumentumokról vagy más finanszírozási mechanizmusokról;

               f)

               ha a különleges célú gazdasági egység nem felelt meg folyamatosan a teljes körű finanszírozottság követelményének a jelentéstételi időszakban, a különleges célú gazdasági egység az (EU) 2015/35 felhatalmazáson alapuló rendelet 326. cikkének megfelelően minden lényeges információt bejelent a jelentéstételi időszak során a meg nem feleléssel és annak helyreállításával kapcsolatosan;

               g)

               szöveges információ minden olyan változásról, amely befolyásolhatja a különleges célú gazdasági egység az (EU) 2015/35 felhatalmazáson alapuló rendelet 318–324. cikkében, valamint 326. és 327. cikkében meghatározott követelményeknek való megfelelését.

         15. cikk
   A különleges célú gazdasági egység által vállalt kockázatok leírása
   A vállalt kockázatok 14. cikkben előírt ismertetése során a különleges célú gazdasági egység a következőkről szolgáltat információkat az éves jelentésben:

               a)

               a vállalt kockázatok főként élet vagy nem-élet típusú kockázatok-e;

               b)

               milyen típusú kiváltó események érvényesek az említett kockázatokra;

               c)

               előfordult-e kiváltó esemény a jelentéstételi időszakban, amely követelést váltott ki a különleges célú gazdasági egység eszközeivel szemben;

               d)

               sor került-e követelésből eredő összegek kifizetésére a jelentéstételi időszakban, és ha igen, mennyit fizettek ki az adott időpontig, és hogy a kiváltó esemény negatívan érintette-e a különleges célú gazdasági egység likviditását;

               e)

               a különleges célú gazdasági egység kockázati profilja lényegesen változott-e az előző jelentéstételi időszak óta, vagy a felügyeleti hatóságával az engedélyezéskor közölt eredeti feltételekhez képest.

         16. cikk
   Információ a kibocsátott adósságinstrumentumokról vagy más finanszírozási mechanizmusokról
   A 14. cikk által előírt, a kibocsátott adósságinstrumentumokra vagy más finanszírozási mechanizmusokra vonatkozó információk megadása során a különleges célú gazdasági egység a következőkről tesz jelentést:

               a)

               a hitelviszonyt megtestesítő értékpapírok kibocsátásából vagy más finanszírozási mechanizmusokból származó bevételek, és hogy ezeket teljes mértékben befizették-e a biztosítótól vagy viszontbiztosítótól történő kockázatátadáshoz kapcsolódó minden egyes szerződéses megállapodás tekintetében;

               b)

               a finanszírozási mechanizmus szintjeinek típusai, meghatározva az ügyletrészsorozatokat vagy szinteket, beleértve a kapott külső minősítésekre vagy a kibocsátott hitelviszonyt megtestesítő értékpapírokhoz használt belső minősítésekre vonatkozó információt, és adott esetben, hogy melyik hitelminősítő intézeteket vették igénybe;

               c)

               az indokok, amelyek alapján a pénzügyi megállapodásokat kellően megalapozottnak tekintik a kockázatot a különleges célú gazdasági egységnek átadó biztosító vagy viszontbiztosító potenciális követelései folyamatos védelmének biztosításához, azon képességének fenntartásához, hogy a különleges célú gazdasági egység által fizetendő összegeket azok esedékességekor kiegyenlítse, és a hitelviszonyt megtestesítő értékpapír vagy a finanszírozási mechanizmus kifizetési struktúrájának biztosításához;

               d)

               a kibocsátásuk óta, és külön a jelenlegi jelentéstételi időszakban részben vagy egészben törölt, visszavásárolt vagy visszaváltott adósságinstrumentumok.

         17. cikk
   A jelentéstétel módja
   A különleges célú gazdasági egységek a jelentés 13. cikkben említett számszerű tartalmát elektronikusan, a jelentés 15. cikkben említett szöveges tartalmát pedig elektronikusan olvasható formátumban nyújtják be a felügyeleti hatóságnak.
   18. cikk
   Pénznem és egységek
   (1)   A különleges célú gazdasági egység a 13. cikkben említett jelentésben lévő minden monetáris adatot a különleges célú gazdasági egység jelentési pénznemében nyújt be. E célból a többi pénznemet a jelentéstételi időszak végén érvényes árfolyam használatával át kell váltani a jelentési pénznemre.
   (2)   A különleges célú gazdasági egységek a numerikus értékeket tényként közlik a következők szerint:

               a)

               a „pénznem” típusú adatokat minimum egész számnak megfelelő pontossággal kell jelenteni;

               b)

               az „egész szám” típusú adatokat tizedesjegyek alkalmazása nélkül, egész számnak megfelelő pontossággal kell jelenteni.

         19. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. március 19-én.

            a Bizottság részéről

            az elnök

         Jean-Claude JUNCKER

      (1)  HL L 335., 2009.12.17., 1. o.

      (2)  A Bizottság 2014. október 10-i (EU) 2015/35 felhatalmazáson alapuló rendelete a biztosítási és viszontbiztosítási üzleti tevékenység megkezdéséről és gyakorlásáról szóló 2009/138/EK európai parlamenti és tanácsi irányelv (Szolvencia II) kiegészítéséről (HL L 12., 2015.1.17., 1. o.).

      (3)  Az Európai Parlament és a Tanács 2010. november 24-i 1094/2010/EU rendelete az európai felügyeleti hatóság (az Európai Biztosítás- és Foglalkoztatóinyugdíj-hatóság) létrehozásáról, valamint a 716/2009/EK határozat módosításáról és a 2009/79/EK bizottsági határozat hatályon kívül helyezéséről (HL L 331., 2010.12.15., 48. o.).

      I. MELLÉKLET
      Az 5. cikkben említett igazoló dokumentumok közé a következők tartoznak:

                  1.

                  az ügyletben részt vevő valamennyi releváns felet – többek között a részt vevő azon biztosítókat vagy viszontbiztosítókat, amelyeket a különleges célú gazdasági egység engedélyezéséért felelős felügyeleti hatóságtól eltérő felügyeleti hatóság felügyel – azonosító, szervezeti ábrába foglalt egyértelmű és alapos leírás és elemzés;

                  2.

                  a különleges célú gazdasági egység kezdeményezőjének vagy szponzorának személyazonosságára és képesítésére vonatkozó információ, amennyiben ez a fél eltér a kockázatot a különleges célú gazdasági egységnek átadó biztosítótól vagy viszontbiztosítótól;

                  3.

                  a kockázatot a különleges célú gazdasági egységnek átadó biztosítóra vagy viszontbiztosítóra vonatkozó információ;

                  4.

                  adott esetben azoknak a személyeknek a személyazonossága és képesítése, akiket a különleges célú gazdasági egység eszközeinek vagyonkezelőjévé neveztek ki vagy fognak kinevezni;

                  5.

                  azoknak a személyeknek a személyazonosságára és képesítésére vonatkozó információ, akik a különleges célú gazdasági egység alkalmazottai, vagy alkalmazottai lesznek, többek között a különleges célú gazdasági egységet ténylegesen irányító személyekre vonatkozó adatok;

                  6.

                  azoknak a személyeknek a személyazonosságára és képesítésére vonatkozó információ, akik a különleges célú gazdasági egységben közvetlenül vagy közvetve minősített részesedéssel rendelkeznek, vagy várhatóan rendelkezni fognak, a szóban forgó részesedés összegének megjelölésével;

                  7.

                  azoknak a személyeknek a személyazonosságára és képesítésére vonatkozó információ, akik a különleges célú gazdasági egységnek igazgatási vagy szakmai szolgáltatást, például számviteli szolgáltatást nyújtanak vagy fognak nyújtani;

                  8.

                  a különleges célú gazdasági egység alapító okirata és alapszabálya vagy azok tervezete;

                  9.

                  a biztosító vagy viszontbiztosító eredeti biztosítási szerződéseinek részletei, egyértelműen meghatározva, hogy a biztosító vagy viszontbiztosító kezdetben milyen kockázatokat vállalt és milyen kockázatokat ad át a különleges célú gazdasági egységnek, többek között annak értékelése és leírása, hogy az engedményezett kockázat átadása és a reziduális kockázat megtartása hogyan felel meg az (EU) 2015/35 felhatalmazáson alapuló rendelet 320. cikke előírásainak;

                  10.

                  a különleges célú gazdasági egység és a biztosító vagy viszontbiztosító közötti kockázatátadásra vonatkozó szerződéses megállapodás tervezetének részletei, többek között annak leírása, hogy a szerződés miként teljesíti az (EU) 2015/35 felhatalmazáson alapuló rendelet 210. és 211., valamint 319. és 320. cikkének előírásait. A leírás többek között a következőkre terjed ki:

                              a)

                              a szerződés keretében bekövetkezett bármely releváns kiváltó esemény vagy mechanizmus;

                              b)

                              a szerződés legnagyobb összesített kockázati kitettsége;

                  11.

                  arra vonatkozó értékelés, hogy a különleges célú gazdasági egység jogi és irányítási szerkezete mennyire van összhangban az (EU) 2015/35 felhatalmazáson alapuló rendelet 210., 319., 320., 324., 326. és 327. cikke előírásaival. A vizsgálatnak arra vonatkozóan is véleményt kell adnia, hogy a különleges célú gazdasági egység számára választott jogi szerkezet jogilag kikényszeríthető védelmet nyújt-e a különleges célú gazdasági egység eszközei számára, miközben biztosítja, hogy a különleges célú gazdasági egység szavatolótőke-megfelelését nem befolyásolja hátrányosan az (EU) 2015/35 felhatalmazáson alapuló rendelet 318. cikke b) pontjában és 321. cikkében meghatározott követelményekkel összhangban. Az értékelésnek a következőket kell tartalmaznia:

                              a)

                              annak magyarázata, hogyan biztosított a különleges célú gazdasági egység teljes körű finanszírozottsága, illetőleg hogyan lesz biztosítva a jövőben, ideértve az annak meghatározására szolgáló teszteket – például a stressz- és forgatókönyvteszteket –, hogy teljesül-e a teljes körű finanszírozottságra vonatkozó követelmény, és hogyan biztosított ennek a státusnak a fenntartása;

                              b)

                              a különleges célú gazdasági egység saját tőkéjére vonatkozó információ, ideértve a méretet, a növekedést, az esetleges befektetői koncentrációt, valamint a különleges célú gazdasági egység vezetésének a szóban forgó saját tőkéből való részesedését;

                              c)

                              a biztosítótól vagy viszontbiztosítótól a különleges célú gazdasági egységnek történő kockázatátadásra vonatkozó szerződéses megállapodások feleire vonatkozó részletek, többek között a különleges célú gazdasági egység, valamint a biztosító vagy viszontbiztosító valamennyi szerepének részletezése, és a többi résztvevő szerepe és beazonosítása – beleértve, de nem kizárólagosan az értékpapírok birtokosait, a számlavezetőket, a letétkezelőket, vagyonkezelőket, valamint a jegyzési garanciát vállalókat és az ügylet szponzorait. Amennyiben a különleges célú gazdasági egység csoporthoz tartozik, az értékelésnek tartalmaznia kell a konszolidált számviteli beszámoló szerinti értékelést is;

                              d)

                              a különleges célú gazdasági egység számszerűsíthető kockázataira vonatkozó információ, többek között a különleges célú gazdasági egység likviditási kockázatának és likviditási stratégiájának részletei;

                              e)

                              a különleges célú gazdasági egység javasolt befektetési stratégiájának kockázati vonzataira vonatkozó információ;

                              f)

                              a különleges célú gazdasági egység (EU) 2015/35 felhatalmazáson alapuló rendelet 327. cikke szerinti szavatolótőke-követelményeknek való megfelelésére vonatkozó információk;

                              g)

                              a kockázatátadás részletei, ideértve a lényeges reziduális kockázatok, többek között a báziskockázat értékelését;

                              h)

                              adott esetben a fedezeti ügyletek, például a kamatcsereügyletek vagy különböző devizanemekre vonatkozó szerződések használatára és részleteire vonatkozó adatok;

                              i)

                              a különleges célú gazdasági egység támogatására irányuló mérlegen kívüli kötelezettségvállalások, többek között garanciák vagy a különleges célú gazdasági egységnek értékesített vagy más módon biztosított bármely más hitelkockázat-mérséklési forma részletei;

                              j)

                              a különleges célú gazdasági egység várható élettartamára vonatkozó pénzügyi előrejelzések;

                              k)

                              a vállalt biztosítási kockázatok aktuáriusi értékelése;

                              l)

                              a különleges célú gazdasági egység azon felügyeleti jelentéstételi eljárásait körvonalazó terv vázlata, amelyek biztosítják az (EU) 2015/35 felhatalmazáson alapuló rendelet 325–327. cikkében előírtaknak való megfelelést, ideértve az (EU) 2015/35 felhatalmazáson alapuló rendelet 325. cikkének (2) bekezdésében és 326. cikkének (1) és (2) bekezdésében meghatározott konkrét jelentendő elemeket, és amely ismerteti, hogyan értesítik a felügyeleti hatóságokat a lényeges változásokról;

                  12.

                  hitelviszonyt megtestesítő értékpapír vagy finanszírozási mechanizmus kibocsátására, valamint hitelviszonyt megtestesítő értékpapír vagy finanszírozási mechanizmus nyújtójára irányuló kockázatátadásra vonatkozó tranzakciós dokumentáció vagy annak tervezete, amely ismerteti, hogyan biztosított az (EU) 2015/35 felhatalmazáson alapuló rendelet 210. és 211., valamint 320. és 321. cikkének való megfelelés. Ennek a dokumentációnak tartalmaznia kell a következőket:

                              a)

                              kibocsátási tájékoztató vagy rövidített tájékoztató vagy zártkörű kibocsátásra vonatkozó tájékoztató vagy ezek tervezete;

                              b)

                              minősítési értékelés vagy a hitelminősítő intézetnek a finanszírozási instrumentumok különleges célú gazdasági egység általi kibocsátását megelőző jelentése;

                              c)

                              a kibocsátandó értékpapírok bármely ügyletrészsorozata tekintetében pénzügyi kezes esetleges alkalmazására vonatkozó részletek;

                              d)

                              amennyiben van, vagyonkezelői megállapodás vagy annak tervezete;

                              e)

                              a hitelviszonyt megtestesítő értékpapír vagy finanszírozási mechanizmus tekintetében a különleges célú gazdasági egység kibocsátott pénzügyi instrumentumra vonatkozó likviditási stratégiájának részletei, többek között a szerkezet és a szintekre való besorolás (tiering), a pozíciók típusai és az értékpapír birtokosára vonatkozó visszavonási szabályok;

                              f)

                              a különleges célú gazdasági egység befektetési stratégiájának kockázati vonzataira vonatkozó információ;

                              g)

                              a fedezeti ügyletek – például kamatcsereügyletek vagy különböző devizanemekre vonatkozó szerződések – részletei, valamint az ügyletre vonatkozó szerződések vagy szerződéstervezetek;

                              h)

                              a biztosítótól vagy viszontbiztosítótól a különleges célú gazdasági egységnek történő kockázatátadáshoz kapcsolódó szerződéses megállapodások azon részeire vonatkozó tranzakciós dokumentáció, vagy annak tervezete, amelyek az (EU) 2015/35 felhatalmazáson alapuló rendelet 210. cikke (3) bekezdése és 320. cikke (2) bekezdése szerint kapcsolt ügyletnek tekinthetők. Adott esetben ide tartozhatnak a tranzakció más résztvevőivel kötött szerződések, valamint a kiszervezési és szolgáltatási szerződések;

                  13.

                  amennyiben a 2015. december 31. előtt engedélyezett különleges célú gazdasági egység 2015. december 31-ét követően új tevékenységbe kezd, a különleges célú gazdasági egység bejelent minden olyan releváns információt, amely a különleges célú gazdasági egység összesített kockázati kitettségi profilját módosíthatja az új tevékenység megkezdését követően.

      II. MELLÉKLET

         Különleges célú gazdasági egységekre vonatkozó adatszolgáltatási táblák

         SPV.01.01 – A jelentés tartalma

                     Tábla kódja

                     Tábla elnevezése

                  C0010

                  SPV.01.02

                  Alapvető információk

                  R0010

                  SPV.02.01

                  Mérleg

                  R0020

                  SPV.02.02

                  Mérlegen kívüli tételek

                  R0030

                  SPV.03.01

                  Vállalt kockázatok

                  R0040

                  SPV.03.02

                  Hitelviszonyt megtestesítő értékpapír vagy egyéb finanszírozási mechanizmus

                  R0050

         SPV.01.02 – Alapvető információk

                  C0010

                  Az adatot szolgáltató különleges célú gazdasági egység neve

                  R0010

                  Azonosító kód

                  R0020

                  A kód típusa

                  R0030

                  A különleges célú gazdasági egység székhely szerinti országa

                  R0040

                  A jelentéstétel időpontja

                  R0050

                  Referencia-időpont

                  R0060

                  A jelentéstétel pénzneme

                  R0070

                  Külön megállapodásban vállalt kockázatok

                  R0080

                  A teljes körű finanszírozottság követelményének való megfelelés a jelentési időszakban

                  R0090

         SPV.02.01 – Mérleg

                     Érték

                     Eszközök

                  C0010

                  Letétek és hitelkövetelések

                  R0010

                  Értékpapírosított hitelek

                  R0020

                  Hitelviszonyt megtestesítő értékpapírok

                  R0030

                  Egyéb értékpapírosított eszközök

                  R0040

                  Saját tőke és kollektív befektetési jegyek

                  R0050

                  Pénzügyi derivatívák

                  R0060

                  Nem pénzügyi eszközök (beleértve a tárgyi eszközöket)

                  R0070

                  Egyéb lényeges eszközkategóriák összesen

                  R0080

                  Fennmaradó eszközök

                  R0090

                     Eszközök összesen

                  R0100

                     Kötelezettségek

                  Kapott hitelek és letétek

                  R0110

                  Kibocsátott, hitelviszonyt megtestesítő értékpapírok

                  R0120

                  Pénzügyi derivatívák

                  R0130

                  Egyéb lényeges kötelezettségkategóriák összesen

                  R0140

                  Fennmaradó kötelezettségek

                  R0150

                     Kötelezettségek összesen

                  R0160

                     Saját tőke

                     Saját tőke összesen

                  R0170

                  Megnevezés

                     Érték

                  C0020

                  C0010

                  1. egyéb lényeges eszközkategória

                  R0180

                  …

                  Megnevezés

                     Érték

                  C0020

                  C0010

                  1. egyéb lényeges kötelezettségkategória

                  R0190

                  …

                  Megnevezés

                     Érték

                  C0020

                  C0010

                  1. sajáttőke-elem

                  R0200

                  …

         SPV.02.02 – Mérlegen kívüli tételek

                     Könyv szerinti érték

                     Mérlegen kívüli tételek

                  C0010

                  Közvetlenül a különleges célú gazdasági egység által kapott garanciák

                  R0010

                  Tartott biztosíték

                  R0020

                  Egyéb mérlegen kívüli tételek összesen

                  R0030

                     Mérlegen kívüli kötelezettségek

                  Adott biztosíték

                  R0040

                  Egyéb mérlegen kívüli kötelezettségek összesen

                  R0050

                  Megnevezés

                     Könyv szerinti érték

                  C0020

                  C0010

                  1. mérlegen kívüli tétel

                  R0060

                  …

                  Megnevezés

                     Könyv szerinti érték

                  C0020

                  C0010

                  1. mérlegen kívüli kötelezettség

                  R0070

                  …

         SPV.03.01 – Vállalt kockázatok

                     Megállapodás

                     A kibocsátás időpontja

                     A 2009/138/EK irányelv végrehajtását megelőzően megkezdett kibocsátások/használat

                     Az engedményező neve

                     Az engedményező kódja

                     A kód típusa

                     Az összesített legnagyobb kockázati kitettség megállapodásonként

                     Elkülöníthető kockázatokra tartott eszközök

                     A teljes körű finanszírozottság követelményének való megfelelés a megállapodás esetében a jelentési időszakban

                     Futamidő

                  C0010

                  C0020

                  C0030

                  C0040

                  C0050

                  C0060

                  C0070

                  C0080

                  C0090

                  C0100

                     Összesen

                  R0010

                  1. kockázat

                  R0020

                  …

                  …

         SPV.03.02 – Hitelviszonyt megtestesítő értékpapír vagy egyéb finanszírozási mechanizmus

                     Megállapodás

                     A megállapodással összefüggésben kibocsátott hitelviszonyt megtestesítő értékpapír vagy egyéb finanszírozási mechanizmus megnevezése

                     A megállapodással összefüggésben kibocsátott hitelviszonyt megtestesítő értékpapír vagy egyéb finanszírozási mechanizmus összege

                  C0010

                  C0020

                  C0030

                     Összesen

                  R0010

                  1. hitelviszonyt megtestesítő értékpapír vagy egyéb finanszírozási mechanizmus

                  R0020

                  …

      III. MELLÉKLET
      Ez a melléklet a rendelet II. mellékletében szereplő táblákkal kapcsolatos további előírásokat tartalmaz. A táblák első oszlopa a bejelentendő adatok megnevezése a celláknak a II. elléklet táblája szerinti azonosítójával.
      Amennyiben a különleges célú gazdasági egységnek az előírás szerint a számszerű adatszolgáltatást külön indokolással is ki kell egészítenie, a magyarázatot nem az adatszolgáltatási táblában kell megadni, hanem a különleges célú gazdasági egység által a felügyeleti hatóságnak benyújtott jelentés szöveges részébe kell foglalni.

         SPV.01.01 – A jelentés tartalma

                  Cella

                  Tétel

                  Előírások

                  R0010/C0010

                  Alapvető információk

                  Bejelentett

                  R0020/C0010

                  Mérleg

                  Az alábbi zárt listában szereplő opciók egyikét kell használni:

                              1

                              –

                              bejelentett;

                              9

                              –

                              be nem jelentett (ebben az esetben indokolásra van szükség).

                  R0030/C0010

                  Mérlegen kívüli tételek

                  Az alábbi zárt listában szereplő opciók egyikét kell használni:

                              1

                              –

                              bejelentett;

                              2

                              –

                              be nem jelentett és/vagy nincsenek mérlegen kívüli tételek;

                              9

                              –

                              egyéb okból be nem jelentett (ebben az esetben indokolásra van szükség).

                  R0040/C0010

                  Vállalt kockázatok

                  Az alábbi zárt listában szereplő opciók egyikét kell használni:

                              1

                              –

                              bejelentett;

                              9

                              –

                              be nem jelentett (ebben az esetben indokolásra van szükség).

                  R0050/C0010

                  Hitelviszonyt megtestesítő értékpapír vagy egyéb finanszírozási mechanizmus

                  Az alábbi zárt listában szereplő opciók egyikét kell használni:

                              1

                              –

                              bejelentett;

                              9

                              –

                              be nem jelentett (ebben az esetben indokolásra van szükség).

         SPV.01.02 – Alapvető információk

                  Cella

                  Tétel

                  Előírások

                  R0010/C0010

                  Az adatot szolgáltató különleges célú gazdasági egység neve

                  A felügyeleti hatóság számára a jelentést benyújtó különleges célú gazdasági egység neve.

                  R0020/C0010

                  Azonosító kód

                  A különleges célú gazdasági egység azonosítása a következő prioritási sorrendben:

                              —

                              jogalany-azonosító (LEI)

                              —

                              a helyi piacon használt, a nemzeti felügyeleti hatóság által kiadott azonosító kód

                  R0030/C0010

                  A kód típusa

                  Az „Azonosító kód” tételben használt kód azonosítása. Az alábbi zárt listában szereplő opciók egyikét kell használni:

                              1

                              –

                              LEI

                              2

                              –

                              helyi kód

                  R0040/C0010

                  A különleges célú gazdasági egység székhely szerinti országa

                  Annak az országnak az ISO 3166-1 alpha-2 kódja, amelyben a különleges célú gazdasági egységet engedélyezték.

                  R0050/C0010

                  A jelentéstétel időpontja

                  Annak az időpontnak az ISO 8601 (éééé-hh-nn) kódja, amikor a felügyeleti hatóságnak szánt jelentés elkészült.

                  R0060/C0010

                  Referencia-időpont

                  A jelentési időszak utolsó napját azonosító dátum ISO 8601 (éééé-hh-nn) kódja.

                  R0070/C0010

                  A jelentéstétel pénzneme

                  Az egyes jelentésekben használt pénzösszegek pénznemének ISO 4217 alfabetikus kódja.

                  R0080/C0010

                  Külön megállapodásban vállalt kockázatok

                  Azon külön kockázati megállapodások száma, amelyekre vonatkozóan a különleges célú gazdasági egység esetleg engedélyt kapott kockázat vállalására a felügyeleti hatósága által megállapított feltételekkel.

                  R0090/C0010

                  A teljes körű finanszírozottság követelményének való megfelelés a jelentési időszakban

                  Annak megállapítása, hogy két jelentési időszak között fenntartották-e a teljes körű finanszírozottság követelményét. A következő zárt listát kell használni:

                              1

                              –

                              a teljes körű finanszírozottságnak való megfelelés

                              2

                              –

                              a teljes körű finanszírozottságnak való meg nem felelés

         SPV.02.01 – Mérleg

                  Cella

                  Tétel

                  Előírások

                  R0010/C0010

                  Letétek és hitelkövetelések

                  A letétek és hitelkövetelések értéke a 2009/138/EK irányelv 75. cikkének megfelelően. Ez a tétel tartalmazza a következőket:

                              —

                              az összes letét

                              —

                              a különleges célú gazdasági egység által nyújtott hitelek

                              —

                              készpénz

                  R0020/C0010

                  Értékpapírosított hitelek

                  A különleges célú gazdasági egység által megszerzett értékpapírosított hitelek értéke a 2009/138/EK irányelv 75. cikkének megfelelően.

                  R0030/C0010

                  Hitelviszonyt megtestesítő értékpapírok

                  A különleges célú gazdasági egység hitelviszonyt megtestesítő értékpapírjainak értéke a 2009/138/EK irányelv 75. cikkének megfelelően. Magában foglalja a hitelviszonyt megtestesítő értékpapírok formájában fennálló, alárendelt követelést.

                  R0040/C0010

                  Egyéb értékpapírosított eszközök

                  Az „Értékpapírosított hitelek” (C0010/R0020) tételbe vagy a „Hitelviszonyt megtestesítő értékpapírok” (C0010/R0030) tételbe nem tartozó egyéb értékpapírosított eszközök a 2009/138/EK irányelv 75. cikkének megfelelően.

                  R0050/C0010

                  Saját tőke és kollektív befektetési jegyek

                  A tartott saját tőke és kollektív befektetési jegyek értéke a 2009/138/EK irányelv 75. cikkének megfelelően.

                  R0060/C0010

                  Pénzügyi derivatívák

                  A pozitív értékű pénzügyi derivatívák értéke a 2009/138/EK irányelv 75. cikkének megfelelően.

                  R0070/C0010

                  Nem pénzügyi eszközök (beleértve a tárgyi eszközöket)

                  A pénzügyi eszközöktől eltérő tárgyi eszközök és immateriális javak értéke a 2009/138/EK irányelv 75. cikkének megfelelően.

                  R0080/C0010

                  Egyéb lényeges eszközkategóriák összesen

                  Az egyéb lényeges eszközkategóriák teljes összege.

                  R0090/C0010

                  Fennmaradó eszközök

                  Az előző tételekbe nem tartozó valamennyi egyéb eszköz értéke a 2009/138/EK irányelv 75. cikkének megfelelően.

                  R0100/C0010

                  Eszközök összesen

                  A különleges célú gazdasági egység eszközei összesen.

                  R0110/C0010

                  Kapott hitelek és letétek

                  A forgatható értékpapírok kibocsátásából eredő tartozások kivételével a különleges célú gazdasági egység hitelezőkkel szemben fennálló tartozásainak értéke.

                  R0120/C0010

                  Kibocsátott, hitelviszonyt megtestesítő értékpapírok

                  A különleges célú gazdasági egység által kibocsátott, saját tőkétől eltérő értékpapírok értéke a 2009/138/EK irányelv 75. cikkének megfelelően.

                  R0130/C0010

                  Pénzügyi derivatívák

                  A negatív értékű pénzügyi derivatívák értéke a 2009/138/EK irányelv 75. cikkének megfelelően.

                  R0140/C0010

                  Egyéb lényeges kötelezettségkategóriák összesen

                  Az egyéb lényeges kötelezettségkategóriák teljes összege

                  R0150/C0010

                  Fennmaradó kötelezettségek

                  Az előző tételekbe nem tartozó valamennyi egyéb kötelezettség értéke a 2009/138/EK irányelv 75. cikkének megfelelően.

                  R0160/C0010

                  Kötelezettségek összesen

                  A különleges célú gazdasági egység kötelezettségei összesen.

                  R0170/C0010

                  Saját tőke összesen

                  A különleges célú gazdasági egység saját tőkéje összesen.

                  R0180/C0020

                  1. egyéb lényeges eszközkategória

                  A lényeges eszközkategória megnevezése. Tüntessen fel annyi egyéb lényeges kategóriát, amennyi szükséges ahhoz, hogy egyértelmű képet adjon a különleges célú gazdasági egység lényeges eszközeinek jellegéről.

                  R0180/C0010

                  1. egyéb lényeges eszközkategória – Érték

                  Az egyes lényeges eszközkategóriák értéke.

                  R0190/C0020

                  1. egyéb lényeges kötelezettségkategória

                  A lényeges kötelezettségkategória megnevezése. Tüntessen fel annyi egyéb lényeges kategóriát, amennyi szükséges ahhoz, hogy egyértelmű képet adjon a különleges célú gazdasági egység lényeges kötelezettségeinek jellegéről.

                  R0190/C0010

                  1. egyéb lényeges kötelezettségkategória – Érték

                  Az egyes lényeges kötelezettségkategóriák értéke.

                  R0200/C0020

                  Saját tőke (lényeges elemek)

                  A lényeges sajáttőke-elemek megnevezése. A különleges célú gazdasági egység döntése az adatot szolgáltató különleges célú gazdasági egység által tartott lényeges elemek jellegének figyelembevételével, valamint, hogy ezt a jelentési időszak során fenntartja.

                  R0200/C0010

                  1. sajáttőke-elem

                  A bejelentett egyes sajáttőke-elemek értéke a 2009/138/EK irányelv 75. cikkének megfelelően.

         SPV.02.02 – Mérlegen kívüli tételek

                  Cella

                  Tétel

                  Előírások

                  R0010/C0010

                  Közvetlenül a különleges célú gazdasági egység által kapott garanciák

                  Közvetlenül a különleges célú gazdasági egység által kapott garanciák könyv szerinti értéke.

                  R0020/C0010

                  Tartott biztosíték

                  A tartott biztosítékok könyv szerinti értéke.

                  R0030/C0010

                  Egyéb mérlegen kívüli tételek összesen

                  Minden egyes egyéb bejelentett mérlegen kívüli tétel könyv szerinti értéke.

                  R0040/C0010

                  Adott biztosíték

                  Az adott biztosítékok könyv szerinti értéke.

                  R0050/C0010

                  Egyéb mérlegen kívüli kötelezettségek összesen

                  Minden egyes egyéb bejelentett mérlegen kívüli tétel könyv szerinti értéke.

                  R0060/C0020

                  1. mérlegen kívüli tétel

                  Minden egyes egyéb mérlegen kívüli tétel megnevezése. A különleges célú gazdasági egység annyi különböző tételt tüntet fel, amennyi szükséges.

                  R0060/C0010

                  1. mérlegen kívüli tétel – Könyv szerinti érték

                  Minden egyes egyéb bejelentett mérlegen kívüli tétel könyv szerinti értéke.

                  R0070/C0020

                  1. mérlegen kívüli kötelezettség

                  Minden egyes egyéb mérlegen kívüli kötelezettség megnevezése. A különleges célú gazdasági egység annyi különböző tételt tüntet fel, amennyi szükséges.

                  R0070/C0010

                  1. mérlegen kívüli kötelezettség – Könyv szerinti érték

                  Minden egyes egyéb bejelentett mérlegen kívüli kötelezettség könyv szerinti értéke.

         SPV.03.01 – Vállalt kockázatok

                  Cella

                  Tétel

                  Előírások

                  R0010/C0070

                  Összesen – összesített legnagyobb kockázati kitettség megállapodásonként

                  A különleges célú gazdasági egység összesített legnagyobb kockázati kitettsége összesen.
                  C0070/R0010 = Összeg (C0070/R0020)

                  R0010/C0080

                  Összesen – elkülöníthető kockázatokra tartott eszközök

                  Az összes tartott eszköz értéke
                  SPV.03.01 C0080/R0010 = Összeg (C0080/R0020) = SPV.02.01.C0010/R0100

                  R0020/C0010

                  Megállapodás

                  Amennyiben többmegállapodásos különleges célú gazdasági egységről van szó, minden egyes külön megállapodásról (az egyes vállalt elkülöníthető kockázatokról) információt kell adni. Ez a tétel megállapítja a kockázati megállapodás kódját.
                  Amennyiben a felügyeleti hatóság ad ki kódot, ezt a kódot kell használni. Amennyiben a felügyeleti hatóság nem ad ki kódot, a különleges célú gazdasági egység rendel kódot a megállapodáshoz, amelyet az adatszolgáltatás éveiben nem változtat meg és nem használ fel újra.
                  A kitöltött sorok számának meg kell egyeznie az SPV.01.02 tábla C0010/R0080 cellájában megadott számmal.

                  R0020/C0020

                  A kibocsátás időpontja

                  Az elkülöníthető kockázatra vonatkozó megállapodás kibocsátási dátumának ISO 8601 (éééé-hh-nn) kódja.

                  R0020/C0030

                  A 2009/138/EK irányelv végrehajtását megelőzően megkezdett kibocsátások/használat

                  Annak feltüntetése, ha a megállapodást 2015. december 31. előtt megkötötték. A következő zárt listát kell használni:

                              1

                              –

                              2015. december 31. előtt

                              2

                              –

                              2015. december 31. után

                  R0020/C0040

                  Az engedményező neve

                  A kockázatot a különleges célú gazdasági egységnek átadó biztosító vagy viszontbiztosító neve.

                  R0020/C0050

                  Az engedményező kódja

                  Az engedményező azonosító kódja a következő sorrend szerint, amennyiben több kód van:

                              —

                              jogalany-azonosító (LEI);

                              —

                              specifikus kód.

                        Specifikus kód:

                              —

                              EGT-beli (viszont)biztosítók: a helyi piacon használt, a biztosító/viszontbiztosító felügyeleti hatósága által kiadott azonosító kód;

                              —

                              EGT-n kívüli biztosító/viszontbiztosító és nem szabályozott biztosító/viszontbiztosító esetében a különleges célú gazdasági egység által adott azonosító kód. Az egyes EGT-n kívüli biztosítók/viszontbiztosítók és a nem szabályozott biztosítók/viszontbiztosítók számára adott azonosító kód következetesen megfelel a következő formátumnak:

                        a biztosító/viszontbiztosító azonosító kódja + a biztosító országának ISO 3166-1 alpha-2 kódja + 5 számjegy

                  R0020/C0060

                  A kód típusa

                  „Az engedményező kódja” (C0050) tételben használt kód azonosítása. Az alábbi zárt listában szereplő opciók egyikét kell használni:

                              1

                              –

                              LEI

                              2

                              –

                              specifikus kód

                  R0020/C0070

                  Az összesített legnagyobb kockázati kitettség megállapodásonként

                  Az összesített legnagyobb kockázati kitettség értéke megállapodásonként.

                  R0020/C0080

                  Elkülöníthető kockázatokra tartott eszközök

                  Az összes tartott eszköz értéke megállapodásonként.

                  R0020/C0090

                  A teljes körű finanszírozottság követelményének való megfelelés a megállapodás esetében a jelentési időszakban

                  Annak megállapítása, hogy két jelentési időszak között fenntartották-e a teljes körű finanszírozottság követelményét. A következő zárt listát kell használni:

                              1

                              –

                              a teljes körű finanszírozottságnak való megfelelés

                              2

                              –

                              a teljes körű finanszírozottságnak való meg nem felelés

                  R0020/C0100

                  Futamidő

                  A megállapodás hátralévő futamidejének értéke hónapokban

         SPV.03.02 – Hitelviszonyt megtestesítő értékpapír vagy egyéb finanszírozási mechanizmus

                  Cella

                  Tétel

                  Előírások

                  R0010/C0030

                  Összesen – a megállapodással összefüggésben kibocsátott, hitelviszonyt megtestesítő értékpapír vagy egyéb finanszírozási mechanizmus összege

                  A kibocsátott összes hitelviszonyt megtestesítő értékpapír értéke
                  SPV.03.02.C0030/R0010 = Összeg (C0030/R0020) = SPV.02.01.C0010/R0120

                  R0020/C0010

                  Megállapodás

                  Amennyiben többmegállapodásos különleges célú gazdasági egységről van szó, minden egyes külön megállapodásról (az egyes vállalt elkülöníthető kockázatokról) információt kell adni. Ez a tétel azonosítja a kockázati megállapodás kódját.
                  Amennyiben a felügyeleti hatóság ad ki kódot, ezt a kódot kell használni. Amennyiben a felügyeleti hatóság nem ad ki kódot, a különleges célú gazdasági egység rendel kódot a megállapodáshoz, amelyet a jelentéstétel éveiben nem változtat meg és nem használ fel újra.
                  A kitöltött sorok számának meg kell egyeznie az SPV.01.02 tábla C0010/R0080 cellájában megadott számmal.

                  R0020/C0020

                  1. hitelviszonyt megtestesítő értékpapír vagy egyéb finanszírozási mechanizmus

                  A megállapodással összefüggésben kibocsátott hitelviszonyt megtestesítő értékpapír vagy egyéb finanszírozási mechanizmus megnevezése, ideértve a tranzakció hivatkozási számát.
                  Az egyes kibocsátott hitelviszonyt megtestesítő értékpapírok feltüntetéséhez megállapodásonként a szükséges számú sort kell kitölteni.

                  R0020/C0030

                  A megállapodással összefüggésben kibocsátott hitelviszonyt megtestesítő értékpapír vagy egyéb finanszírozási mechanizmus összege

                  Minden egyes hitelviszonyt megtestesítő kibocsátott értékpapír vagy minden egyéb finanszírozási mechanizmus értéke.


title: A Bizottság (EU) 2017/1467 végrehajtási rendelete (2017. augusztus 11.) az 1255/2010/EU rendeletnek a Koszovóból (Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével. ) származó „baby beef”-termékekre vonatkozóan megállapított vámkontingensek tekintetében való módosításáról

text:
                  12.8.2017

                  HU

                  Az Európai Unió Hivatalos Lapja

                  L 209/13

            A BIZOTTSÁG (EU) 2017/1467 VÉGREHAJTÁSI RENDELETE
      (2017. augusztus 11.)
      az 1255/2010/EU rendeletnek a Koszovóból (*1) származó „baby beef”-termékekre vonatkozóan megállapított vámkontingensek tekintetében való módosításáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 187. cikke első bekezdésének b) pontjára,
      mivel:

                  (1)

                  Az 1255/2010/EU bizottsági rendelet (2) részletes szabályokat határoz meg a „baby beef”-termékekre vonatkozóan megállapított vámkontingensek alkalmazása tekintetében.

                  (2)

                  Az 1215/2009/EK tanácsi rendelet (3) a Koszovó (*1) vámterületéről származó „baby beef”-termékekre vonatkozóan 475 tonnás éves vámkontingensről rendelkezik.

                  (3)

                  A Bizottság elfogadta a 374/2012/EU végrehajtási rendeletet (4), amely az 1255/2010/EU rendeletet módosította annak érdekében, hogy a Koszovó (*1) vámterületéről származó „baby beef”-termékekre vonatkozóan éves vámkontingenst nyisson meg és rendelkezzen annak kezeléséről.

                  (4)

                  Az egyrészről az Európai Unió és az Európai Atomenergia-közösség, másrészről Koszovó (*1) közötti stabilizációs és társulási megállapodás (a továbbiakban: a megállapodás), mely az Unió nevében az (EU) 2016/342 tanácsi határozattal (5) került megkötésre, a Koszovóval (*1) folytatott kereskedelmi kapcsolatokat szabályozó új eszköz. A megállapodás 28. cikkének (3) bekezdése a Koszovó (*1) vámterületéről származó „baby beef”-termékekre vonatkozóan 475 tonnás éves vámkontingensről rendelkezik. Ennek következtében az 1215/2009/EK rendelet 3. cikke (2) bekezdésének első albekezdésében a „baby beef”-termékekre vonatkozóan megadott vámkontingenst az (EU) 2017/1464 felhatalmazáson alapuló bizottsági rendelet (6) 0 tonnában állapítja meg.

                  (5)

                  Az 1255/2010/EU rendeletet ezért ennek megfelelően módosítani kell.

                  (6)

                  Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

            ELFOGADTA EZT A RENDELETET:
      1. cikk
      Az 1255/2010/EU rendelet VIIa. melléklete 8. rovatának helyébe a következő szöveg lép:

                     „8.

                     Alulírott …(név) a felhatalmazott kiállító szerv (9. rovat) nevében igazolom, hogy a fent megnevezett árukon a(z) …(idő) kiállított mellékelt állatorvosi bizonyítványnak megfelelően az egészségügyi vizsgálatot …(hely) elvégezték, azok Koszovóból (*2) származnak, onnan kerülnek behozatalra, és mindenben megfelelnek az egyrészről az Európai Unió és az Európai Atomenergia-közösség, másrészről Koszovó (*2) közötti stabilizációs és társulási megállapodás II. mellékletében szereplő meghatározásnak (HL L 71., 2016.3.16., 3. o.).”

      2. cikk
      Ez a rendelet az Európai Unió Hivatalos Lapjában való kihirdetését követő harmadik napon lép hatályba.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. augusztus 11-én.

               a Bizottság részéről

               az elnök

            Jean-Claude JUNCKER

         (*1)  Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.

         (1)  HL L 347., 2013.12.20., 671. o.

         (2)  A Bizottság 1255/2010/EU rendelete (2010. december 22.) a Bosznia és Hercegovinából, Horvátországból, Macedónia Volt Jugoszláv Köztársaságból, Montenegróból, Szerbiából és Koszovóból * származó „baby beef”-termékekre vonatkozóan megállapított vámkontingensek alkalmazása részletes szabályainak megállapításáról (HL L 342., 2010.12.28., 1. o.).

         (3)  A Tanács 1215/2009/EK rendelete (2009. november 30.) az Európai Unió stabilizációs és társulási folyamatában részt vevő vagy ahhoz kapcsolódó országokra és területekre vonatkozóan kivételes kereskedelmi intézkedések bevezetéséről (HL L 328., 2009.12.15., 1. o.).

         (4)  A Bizottság 374/2012/EU végrehajtási rendelete (2012. április 26.) a Bosznia és Hercegovinából, Horvátországból, Macedónia Volt Jugoszláv Köztársaságból, Montenegróból és Szerbiából származó „baby beef”-termékekre vonatkozóan megállapított vámkontingensek alkalmazása részletes szabályainak megállapításáról szóló 1255/2010/EU rendelet módosításáról (HL L 118., 2012.5.3., 1. o.).

         (5)  A Tanács (EU) 2016/342 határozata (2016. február 12.) az egyrészről az Európai Unió és az Európai Atomenergia-közösség, másrészről Koszovó * közötti stabilizációs és társulási megállapodásnak az Unió nevében történő megkötéséről (HL L 71., 2016.3.16., 1. o.).

         (6)  A Bizottság (EU) 2017/1464 felhatalmazáson alapuló rendelete (2017. június 2.) az egyrészről az Európai Unió és az Európai Atomenergia-közösség, másrészről Koszovó * közötti stabilizációs és társulási megállapodás hatálybalépése miatt az 1215/2009/EK tanácsi rendelet Koszovónak nyújtott kereskedelmi engedmények tekintetében történő módosításáról (Lásd e Hivatalos Lap 1 oldalát).

         (*2)  Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.


title: A Bizottság 514/2013/EU végrehajtási rendelete ( 2013. június 4. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               5.6.2013

               HU

               Az Európai Unió Hivatalos Lapja

               L 152/48

         A BIZOTTSÁG 514/2013/EU VÉGREHAJTÁSI RENDELETE
   (2013. június 4.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. június 4-én.

            a Bizottság részéről, az elnök nevében,
         Jerzy PLEWA

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  AL

                  41,5

                  MA

                  51,3

                  MK

                  65,0

                  TN

                  25,9

                  TR

                  63,9

                  ZZ

                  49,5

                  0707 00 05

                  AL

                  41,5

                  MK

                  46,1

                  TR

                  142,5

                  ZZ

                  76,7

                  0709 93 10

                  TR

                  141,4

                  ZZ

                  141,4

                  0805 50 10

                  AR

                  115,5

                  TR

                  81,9

                  ZA

                  112,5

                  ZZ

                  103,3

                  0808 10 80

                  AR

                  181,7

                  BR

                  96,0

                  CL

                  115,9

                  CN

                  77,1

                  NZ

                  135,5

                  US

                  155,7

                  ZA

                  130,9

                  ZZ

                  127,5

                  0809 10 00

                  TR

                  195,8

                  ZZ

                  195,8

                  0809 29 00

                  TR

                  469,8

                  US

                  557,8

                  ZZ

                  513,8

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság (EU) 2017/882 végrehajtási rendelete (2017. május 23.) az egyrészről az Európai Unió és tagállamai, másrészről a SADC-GPM-államok közötti gazdasági partnerségi megállapodás 1. jegyzőkönyvében meghatározott származási szabályoktól való, egyes, Namíbiából származó termékek kontingense keretén belül alkalmazandó eltérésekről

text:
               24.5.2017

               HU

               Az Európai Unió Hivatalos Lapja

               L 135/15

         A BIZOTTSÁG (EU) 2017/882 VÉGREHAJTÁSI RENDELETE
   (2017. május 23.)
   az egyrészről az Európai Unió és tagállamai, másrészről a SADC-GPM-államok közötti gazdasági partnerségi megállapodás 1. jegyzőkönyvében meghatározott származási szabályoktól való, egyes, Namíbiából származó termékek kontingense keretén belül alkalmazandó eltérésekről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 58. cikke (1) bekezdésére,
   mivel:

               (1)

               A Tanács az (EU) 2016/1623 határozattal (2) engedélyezte az egyrészről az Európai Unió és tagállamai, másrészről a SADC-GPM-államok (3) közötti gazdasági partnerségi megállapodásnak (a továbbiakban: a megállapodás) az Európai Unió nevében történő aláírását. A SADC-GPM-államok közé tartozik Botswana, Lesotho, Mozambik, Namíbia, Szváziföld és Dél-Afrika. Az (EU) 2016/1623 határozat értelmében a megállapodás – a megkötésére irányuló eljárások lezárultáig – ideiglenesen alkalmazandó. A megállapodást 2016. október 10-től ideiglenes jelleggel kell alkalmazni.

               (2)

               A megállapodás 1. jegyzőkönyve a „származó termék” fogalmának meghatározásáról és az igazgatási együttműködés módszereiről szól. Egy adott termék, a 0302 vagy a 0303 vtsz. alá tartozó, nem származó germonból előállított, a 1604 vtsz. alá tartozó elkészített vagy konzervált germon (Thunnus alalunga) tekintetében a jegyzőkönyv 43. cikke alapján Namíbia az országnak biztosított éves kontingensek keretében a szóban forgó jegyzőkönyvben meghatározott származási szabályoktól automatikus eltérést kap. Ezért a Namíbiából érkező termékekre vonatkozóan meg kell határozni a szóban forgó eltérések alkalmazásának feltételeit.

               (3)

               A megállapodás 1. jegyzőkönyvének 43. cikke (10) bekezdésében meghatározott vámkontingenseket a Bizottságnak – az (EU) 2015/2447 bizottsági végrehajtási rendeletnek (4) megfelelően – a szabad forgalomba bocsátásra vonatkozó vám-árunyilatkozatok elfogadásának időbeli sorrendje alapján kell kezelnie.

               (4)

               A vámengedményekre való jogosultság feltétele a megfelelő származási igazolás bemutatása a vámhatóságok felé.

               (5)

               A megállapodás által meghatározott kontingensrendszer zökkenőmentes alkalmazásának biztosítása érdekében e rendeletet a megállapodás ideiglenes alkalmazásának időpontjával azonos időponttól kell alkalmazni.

               (6)

               Az e rendeletben előírt intézkedések összhangban vannak a Vámkódexbizottság véleményével,

         ELFOGADTA EZT A RENDELETET:
   1. cikk
   Az egyrészről az Európai Unió és tagállamai, másrészről a SADC-GPM-államok közötti gazdasági partnerségi megállapodás (a továbbiakban: a megállapodás) 1. jegyzőkönyve 43. cikkének (10) bekezdésében foglalt, Namíbia vonatkozásában megállapított származási szabályoktól való eltérések az e rendelet mellékletében meghatározott kontingenseken belül alkalmazandók.
   2. cikk
   Az 1. cikkben rögzített eltérés igénybevétele érdekében a mellékletben felsorolt termékek mellé csatolni kell a megállapodás 1. jegyzőkönyvének III. mellékletében meghatározott származási igazolást.
   Az illetékes namíbiai hatóságok által e rendelet értelmében kibocsátott „EUR.1” szállítási bizonyítvány 7. rovatában a következőt kell feltüntetni: „Eltérés – (EU) 2017/882 rendelet”.
   3. cikk
   A mellékletben szereplő kontingenseket az (EU) 2015/2447 végrehajtási rendelet 49–54. cikkének megfelelően kell kezelni.
   4. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a határozatot 2016. október 10-től kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. május 23-án.

            a Bizottság részéről

            az elnök

         Jean-Claude JUNCKER

      (1)  HL L 269., 2013.10.10., 1. o.

      (2)  A Tanács (EU) 2016/1623 határozata (2016. június 1.) az egyrészről az Európai Unió és tagállamai, másrészről az SADC-GPM-államok közötti gazdasági partnerségi megállapodásnak az Európai Unió nevében történő aláírásáról és ideiglenes alkalmazásáról (HL L 250., 2016.9.16., 1. o.).

      (3)  HL L 250., 2016.9.16., 3. o.

      (4)  A Bizottság (EU) 2015/2447 végrehajtási rendelete (2015. november 24.) az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 558. o.).

      MELLÉKLET
      A Kombinált Nómenklatúra értelmezésére vonatkozó szabályok ellenére a táblázat negyedik oszlopában az árumegnevezés szövege csupán tájékoztató jellegűnek tekintendő. E melléklet keretein belül a preferenciális rendszert az e rendelet elfogadásakor hatályos KN-kódok határozzák meg.

                  Rendelésszám

                  KN-kód

                  TARIC-alszám

                  Árumegnevezés

                  Kontingensidőszak

                  A vámkontingenshez tartozó mennyiség (eltérő rendelkezés hiányában tonnában kifejezett nettó tömeg)

                  09.1600

                  ex 1604 14 41
                  ex 1604 14 46
                  ex 1604 14 48
                  ex 1604 20 70

                  30
                  92 , 97
                  30
                  92 , 97

                  A 0302  vagy a 0303  vtsz. alá tartozó, nem származó hosszúúszójú tonhalból előállított, az 1604  vtsz. alá tartozó elkészített vagy konzervált hosszúúszójú tonhal (Thunnus alalunga)

                  2016. október 10-től2016. december 31-ig

                  178

                  2017. január 1-jétől2017. december 31-ig és azután minden évben január 1-jétől december 31-ig

                  800


title: A Bizottság 785/2013/EU végrehajtási rendelete ( 2013. augusztus 14. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról [Miel de La Alcarria (OEM)]

text:
               17.8.2013

               HU

               Az Európai Unió Hivatalos Lapja

               L 220/12

      A BIZOTTSÁG 785/2013/EU VÉGREHAJTÁSI RENDELETE

   (2013. augusztus 14.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról [Miel de La Alcarria (OEM)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet hatályon kívül helyezte és felváltotta a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletet (2).

               (2)

               Az 510/2006/EK rendelet 9. cikke (1) bekezdésének első albekezdésével összhangban a Bizottság megvizsgálta Spanyolország kérelmét, amely az 1107/96/EK bizottsági rendelet (3) alapján bejegyzett „Miel de La Alcarria” oltalom alatt álló eredetmegjelöléshez kapcsolódó termékleírás módosításának jóváhagyására irányul.

               (3)

               A szóban forgó módosítás nem tekinthető kisebb jelentőségűnek, ezért a Bizottság az 510/2006/EK rendelet 6. cikkének (2) bekezdése alapján közzétette a módosítás iránti kérelmet (4) az Európai Unió Hivatalos Lapjában. A Bizottsághoz nem érkezett az említett rendelet 7. cikke szerinti kifogás, ezért a termékleírás módosítását jóvá kell hagyni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezéshez kapcsolódó termékleírásnak az Európai Unió Hivatalos Lapjában közétett módosítása jóváhagyásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. augusztus 14-én.

            a Bizottság részéről, az elnök nevében,
         Johannes HAHN

            a Bizottság tagja

      (1)  HL L 343., 2012.12.14., 1. o.

      (2)  HL L 93., 2006.3.31., 12. o.

      (3)  HL L 148., 1996.6.21., 1. o.

      (4)  HL C 302., 2012.10.6., 24. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.4. osztály:   Egyéb állati eredetű termékek (tojás, méz, különböző tejtermékek a vaj kivételével stb.)

      SPANYOLORSZÁG
      Miel de La Alcarria (OEM)


title: A Bizottság (EU) 2017/954 végrehajtási rendelete (2017. június 6.) az 575/2013/EU és a 648/2012/EU európai parlamenti és tanácsi rendeletben rögzített, a központi szerződő felekkel szembeni kitettséghez kapcsolódó szavatolótőke-követelményre vonatkozó átmeneti időszakok meghosszabbításáról (EGT-vonatkozású szöveg. )

text:
               7.6.2017

               HU

               Az Európai Unió Hivatalos Lapja

               L 144/14

         A BIZOTTSÁG (EU) 2017/954 VÉGREHAJTÁSI RENDELETE
   (2017. június 6.)
   az 575/2013/EU és a 648/2012/EU európai parlamenti és tanácsi rendeletben rögzített, a központi szerződő felekkel szembeni kitettséghez kapcsolódó szavatolótőke-követelményre vonatkozó átmeneti időszakok meghosszabbításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a hitelintézetekre és befektetési vállalkozásokra vonatkozó prudenciális követelményekről és a 648/2012/EU rendelet módosításáról szóló, 2013. június 26-i 575/2013/EU európai parlamenti és tanácsi rendeletre (1) és különösen annak 497. cikke (3) bekezdésére,
   mivel:

               (1)

               Annak érdekében, hogy el lehessen kerülni a nemzetközi pénzügyi piacok fennakadásait, és meg lehessen akadályozni, hogy az intézmények magasabb szavatolótőke-követelményeknek legyenek kénytelenek megfelelni egy meglévő harmadik országbeli központi szerződő fél elismerési folyamata során, az 575/2013/EU rendelet 497. cikkének (2) bekezdése átmeneti időszakot határoz meg, amely során azok a harmadik országbeli központi szerződő felek, amelyekkel az Unióban letelepedett említett intézmények ügyleteket számolnak el, elfogadott központi szerződő félnek tekinthetők.

               (2)

               Az 575/2013/EU rendelet az intézmények harmadik országbeli központi szerződő féllel szembeni kitettséghez kapcsolódó szavatolótőke-követelményének kiszámításához szolgáltatott egyes adatok tekintetében módosította a 648/2012/EU rendeletet (2). Ennek megfelelően a 648/2012/EU rendelet 89. cikkének (5a) bekezdése előírja egyes harmadik országbeli központi szerződő felek számára, hogy korlátozott ideig a klíringtagoktól kapott alapletétek egészét tüntessék fel a jelentendő adatok között. Ez az átmeneti időszak megfelel az 575/2013/EU rendelet 497. cikkének (2) bekezdésében rögzítettnek.

               (3)

               Mindkét átmeneti időszak 2014. június 15-én lejárt volna.

               (4)

               Az 575/2013/EU rendelet 497. cikkének (3) bekezdése felhatalmazza a Bizottságot, hogy rendkívüli körülmények esetén a szavatolótőke-követelményre vonatkozó átmeneti időszak további hat hónappal való meghosszabbítására vonatkozó végrehajtási jogi aktust fogadjon el. Ez a hosszabbítás a 648/2012/EU rendelet 89. cikkének (5a) bekezdésében rögzített határidőkre is alkalmazandó. Az 591/2014/EU (3), az 1317/2014/EU (4), az (EU) 2015/880 (5), az (EU) 2015/2326 (6), az (EU) 2016/892 (7) és az (EU) 2016/2227 (8) bizottsági végrehajtási rendelet 2017. június 15-ig meghosszabbította a szóban forgó átmeneti időszakokat.

               (5)

               Az elismerést eddig kérelmező, harmadik országban letelepedett központi szerződő felek közül az Európai Értékpapírpiaci Hatóság már 28 központi szerződő felet elismert. Ezek közül két amerikai egyesült államokbeli központi szerződő felet az (EU) 2016/2227 végrehajtási rendelet elfogadását követően az (EU) 2016/377 (9) bizottsági végrehajtási határozat alapján ismertek el. Továbbá az (EU) 2016/2269 (10), az (EU) 2016/2275 (11), az (EU) 2016/2276 (12), az (EU) 2016/2277 (13) és az (EU) 2016/2278 (14) bizottsági végrehajtási határozat elfogadását követően az ESMA elismert öt újabb központi szerződő felet, nevezetesen India, Japán, Brazília, a Dubai Nemzetközi Pénzügyi Központ és az Egyesült Arab Emírségek központi szerződő feleit. Végül, az (EU) 2016/2269 és az (EU) 2016/2274 (15) bizottsági végrehajtási határozat alapján elismerhetők India és Új-Zéland további központi szerződő felei is. E fejlemények ellenére a többi harmadik országbeli központi szerződő fél elismerése még várat magára, és az elismerési folyamat 2017. június 15-ig nem fog lezárulni. Amennyiben nem kerül sor az átmeneti időszak meghosszabbítására, úgy a fennmaradó harmadik országbeli központi szerződő felekkel szemben kitettséggel rendelkező, az Unióban letelepedett intézményeknek (vagy az Unión kívül letelepedett leányvállalataiknak) e kitettségek tekintetében jelentősen növelniük kell szavatolótőkéjüket. Noha előfordulhat, hogy ez a növelés csupán átmeneti jellegű, mégis ahhoz vezethet, hogy az említett intézmények megszüntetik közvetlen részvételüket az érintett központi szerződő felekben, vagy az említett intézmények ügyfelei – legalábbis átmenetileg – nem férnek hozzá az elszámolási szolgáltatásokhoz, ami komoly fennakadást okoz azokon a piacokon, ahol e központi szerződő felek működnek.

               (6)

               Ezért az Unión kívüli piacok fennakadásának elkerülésére irányuló igény, amely előzőleg az 575/2013/EU rendelet 497. cikkének (2) bekezdésében rögzített átmeneti időszak meghosszabbításához vezetett, az átmeneti időszak (EU) 2016/2227 végrehajtási rendeletben megállapított meghosszabbításának lejárta után továbbra is fennáll. Az átmeneti időszak további meghosszabbításának lehetővé kell tennie, hogy az Unióban letelepedett intézmények (illetve azok Unión kívül letelepedett leányvállalatai) elkerüljék a szavatolótőke-követelmények jelentős növekedését, amely azért válna szükségessé, mert nem zárul le azon központi szerződő felek elismerési folyamata, amelyek életképes és hozzáférhető módon az Unióban letelepedett intézmények (illetve azok Unión kívül letelepedett leányvállalatai) által igényelt meghatározott típusú elszámolási szolgáltatásokat nyújtanak. Ezért indokolt az átmeneti időszakok további hat hónappal történő meghosszabbítása.

               (7)

               Az e rendeletben előírt intézkedések összhangban vannak az európai bankbizottság véleményével,

         ELFOGADTA EZT A RENDELETET:
   1. cikk
   Az 575/2013/EU rendelet 497. cikkének (2) bekezdésében, illetve a 648/2012/EU rendelet 89. cikke (5a) bekezdésének második albekezdésében említett, legutóbb az (EU) 2016/2227 végrehajtási rendelet 1. cikkének megfelelően meghosszabbított 15 hónapos időszakok további hat hónappal, 2017. december 15-ig meghosszabbodnak.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. június 6-án.

            a Bizottság részéről

            az elnök

         Jean-Claude JUNCKER

      (1)  HL L 176., 2013.6.27., 1. o.

      (2)  Az Európai Parlament és a Tanács 648/2012/EU rendelete (2012. július 4.) a tőzsdén kívüli származtatott ügyletekről, a központi szerződő felekről és a kereskedési adattárakról (HL L 201., 2012.7.27., 1. o.).

      (3)  A Bizottság 591/2014/EU végrehajtási rendelete (2014. június 3.) az 575/2013/EU és a 648/2012/EU európai parlamenti és tanácsi rendeletben rögzített, a központi szerződő felekkel szembeni kitettséghez kapcsolódó szavatolótőke-követelményre vonatkozó átmeneti időszakok meghosszabbításáról (HL L 165., 2014.6.4., 31. o.).

      (4)  A Bizottság 1317/2014/EU végrehajtási rendelete (2014. december 11.) az 575/2013/EU és a 648/2012/EU európai parlamenti és tanácsi rendeletben rögzített, a központi szerződő felekkel szembeni kitettséghez kapcsolódó szavatolótőke-követelményre vonatkozó átmeneti időszakok meghosszabbításáról (HL L 355., 2014.12.12., 6. o.).

      (5)  A Bizottság (EU) 2015/880 végrehajtási rendelete (2015. június 4.) az 575/2013/EU és a 648/2012/EU európai parlamenti és tanácsi rendeletben rögzített, a központi szerződő felekkel szembeni kitettséghez kapcsolódó szavatolótőke-követelményre vonatkozó átmeneti időszakok meghosszabbításáról (HL L 143., 2015.6.9., 7. o.).

      (6)  A Bizottság (EU) 2015/2326 végrehajtási rendelete (2015. december 11.) az 575/2013/EU és a 648/2012/EU európai parlamenti és tanácsi rendeletben rögzített, a központi szerződő felekkel szembeni kitettséghez kapcsolódó szavatolótőke-követelményre vonatkozó átmeneti időszakok meghosszabbításáról (HL L 328., 2015.12.12., 108. o.).

      (7)  A Bizottság (EU) 2016/892 végrehajtási rendelete (2016. június 7.) az 575/2013/EU és a 648/2012/EU európai parlamenti és tanácsi rendeletben rögzített, a központi szerződő felekkel szembeni kitettséghez kapcsolódó szavatolótőke-követelményre vonatkozó átmeneti időszakok meghosszabbításáról (HL L 151., 2016.6.8., 4. o.).

      (8)  A Bizottság (EU) 2016/2227 végrehajtási rendelete (2016. december 9.) az 575/2013/EU és a 648/2012/EU európai parlamenti és tanácsi rendeletben rögzített, a központi szerződő felekkel szembeni kitettséghez kapcsolódó szavatolótőke-követelményre vonatkozó átmeneti időszakok meghosszabbításáról (HL L 336., 2016.12.10., 36. o.).

      (9)  A Bizottság (EU) 2016/377 végrehajtási határozata (2016. március 15.) az Amerikai Egyesült Államok Határidős Árutőzsdei Kereskedést Felügyelő Bizottság által engedélyezett és felügyelt központi szerződő felekre vonatkozó keretszabályozásának a 648/2012/EU európai parlamenti és tanácsi rendelet követelményeivel való egyenértékűségéről (HL L 70., 2016.3.16., 32. o.).

      (10)  A Bizottság (EU) 2016/2269 végrehajtási határozata (2016. december 15.) India központi szerződő felekre vonatkozó szabályozási keretének a 648/2012/EU európai parlamenti és tanácsi rendelet szerinti egyenértékűségéről (HL L 342., 2016.12.16., 38. o.).

      (11)  A Bizottság (EU) 2016/2275 végrehajtási határozata (2016. december 15.) Japán központi szerződő felekre vonatkozó szabályozási keretének a 648/2012/EU európai parlamenti és tanácsi rendelet szerinti egyenértékűségéről (HL L 342., 2016.12.16., 57. o.).

      (12)  A Bizottság (EU) 2016/2276 végrehajtási határozata (2016. december 15.) Brazília központi szerződő felekre vonatkozó szabályozási keretének a 648/2012/EU európai parlamenti és tanácsi rendelet szerinti egyenértékűségéről (HL L 342., 2016.12.16., 61. o.).

      (13)  A Bizottság (EU) 2016/2277 végrehajtási határozata (2016. december 15.) a Dubai Nemzetközi Pénzügyi Központ központi szerződő felekre vonatkozó szabályozási keretének a 648/2012/EU európai parlamenti és tanácsi rendelettel való egyenértékűségéről (HL L 342., 2016.12.16., 65. o.).

      (14)  A Bizottság (EU) 2016/2278 végrehajtási határozata (2016. december 15.) az Egyesült Arab Emírségek központi szerződő felekre vonatkozó szabályozási keretének a 648/2012/EU európai parlamenti és tanácsi rendelet szerinti egyenértékűségéről (HL L 342., 2016.12.16., 68. o.).

      (15)  A Bizottság (EU) 2016/2274 végrehajtási határozata (2016. december 15.) Új-Zéland központi szerződő felekre vonatkozó szabályozási keretének a 648/2012/EU európai parlamenti és tanácsi rendelet szerinti egyenértékűségéről (HL L 342., 2016.12.16., 54. o.).